open-index/open-wikipedia-markdown huggingface dataset:
ალექსანდრე დარსაველიძე

**ალექსანდრე ილარიონის ძე დარსაველიძე** (დ. 1910, სოხუმი, სოხუმის ოკრუგი, რუსეთის იმპერია) — სტახანოველი. აფხაზეთის ასსრ-ის I მოწვევის უმაღლესი საბჭოს დეპუტატი.

## ბიოგრაფია
ალექსანდრე დარსაველიძე დაიბადა 1910 წელს სოხუმში ღარიბი გლეხის ოჯახში. მუშაობა დაიწყო აფხაზეთის მრეწველობის კავშირის ბამბუკის წარმოებაში, შემდეგ შავ მუშად მუშაობდა „დინამოს“ სახელოსნოში და ექსპერიმენტული მედიცინის საკავშირო ინსტიტუტში, ბოლოს აფხაზეთის გადამამუშავებელ წარმოებაში შეგირდად. 1934 წელს შევიდა სტალინის სახელობის თამბაქოს ფაბრიკაში, სადაც მალევე დაინიშნა სამუშაოების ბრიგადირად. ორწლიანი კურსების დამთავრების შემდეგ თამბაქოს ფაბრიკაში იწყებს მუშაობას მარეგულირებლად როგორც სტახანოველი.

1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად ქ. სოხუმის №4 ვოროშილოვის საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად. 12 ივლისს ა. დარსაველიძე აირჩიეს აფხაზეთის ასსრ-ის უმაღლესი საბჭოს დეპუტატობის რწმუნებათა შემმოწმებლ სამანდატო კომისიის წევრად.

1941-1945 წლებში მონაწილეობდა მეორე მსოფლიო ომში.

## ჯილდოები და მედლები
*

## ლიტერატურა
*გაზ. „საბჭოთა აფხაზეთი“, №114 (212), 21 მაისი, 1938

კატეგორია:დაბადებული 1910
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
პავლე კარბა

**პავლე პეტრეს ძე კარბა** (დ. 1898, სოფელი ტყვარჩელი, სოხუმის ოკრუგი, ქუთაისის გუბერნია, რუსეთის იმპერია — გ. 1971) — საბჭოთა სახელმწიფო მოღვაწე.

## ბიოგრაფია
პავლე კარბა დაიბადა 1898 წელს სოფელ ტყვარჩელში ღარიბი გლეხის ოჯახში. მამა ადრე დაეღუპა. დაამთავრა ორკლასიანი სასწავლებელი. 1918 წელს მუშაობა დაიწყო ოჩამჩირის სასამართლოს კანცელარიაში გადამწერად. აფხაზეთში საბჭოთა ხელისუფლების დამყარებისთანავე მალე დაწინაურდა. პირველ ხანებში საქმის მწარმოებლად მუშაობდა რევკომში, სახალხო სასამართლოში, შემდეგ მას ირჩევენ მოქვის თემის აღმასკომის პრეზიდიუმის მდივნად. ამავე დროს ის ასრულებდა საქართველოს ალკკ თემის უჯრედის მდივნის მოვალეობას. 

1923 წლის სექტემბერში პაპვლე კარბა გაგზავნეს სოხუმის პარტსკოლაში, რომლის დამთავრების შემდეგ ის დაინიშნა ოჩამჩირის სამაზრო აღმასკომის საქმეთა მმართველად. 1925 წლის აგვისტოში კარბა სასწავლად გაგზავნეს თბილისის მუშფაკში. შემდეგ პარტიის რაიკომის განკარგულებით მუშაობდა ოჩამჩირეში სხვადასხვა საპასუხისმგებლო თანამდებობაზე. 1932-1936 წლებში მუშაობდა „ტორგსინის“ აფხაზეთის განყოფილების მმართველად. შემდეგ დაინიშნა „ზაგოტზერნოს“ აფხაზეთის განყოფილების მმართველად, ხოლო 1936 წლის ოქტომბერში — სასოფლო სამეურნეო ბანკის აფხაზეთის კანტორის მმართველად.

1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად ქ. სოხუმის №1 სტალინის საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად.

1938 წლის 14 ივლისს დაინიშნა აფხაზეთის ასსრ-ის სოცუზრუნველყოფის სახალხო კომისრად.

## ლიტერატურა
*გაზ. „საბჭოთა აფხაზეთი“, №114 (212), 21 მაისი, 1938

კატეგორია:დაბადებული 1898
კატეგორია:გარდაცვლილი 1971
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
კატეგორია:აფხაზეთის ასსრ-ის სოცუზრუნველყოფის სახალხო კომისრები
ვერა ხარაზია

**ვერა ნიკოლოზის ასული ხარაზია** (დ. 1896, სოფელი აჭანდარა, სოხუმის ოკრუგი, ქუთაისის გუბერნია, რუსეთის იმპერია) — პედაგოგი, აფხაზეთის ასსრ-ის უმაღლესი საბჭოს დეპუტატი.

## ბიოგრაფია
ვერა ხარაზია დაიბადა 1896 წელს სოფელ აჭანდარაში ღარიბი გლეხის ოჯახში. სწავლა დაიწყო 1904 წელს სიღნაღის საეკლესიო სასწავლებელში. 1912 წელს შევიდა სამასწავლებლო სემინარიაში, რომელიც დაამთავრა 1915 წელს და დაიწყო პედაგოგიური მოღვაწეობა სოფელ ლიხნში. 10 წლის მანძილზე განუწყვეტლად მუშაობდა მასწავლებლად გუდაუთის რაიონის სოფლის კოლებში. 1925 წელს იგი დანიშნეს გუდაუთის ათწლედის მასწავლებლად, იქიდან კი გადაიყვანეს სოხუმის შოთა რუსთაველის სახელობის აფხაზურ საშუალო სკოლაში.

1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად გუდაუთის რაიონის გუდაუთის №211 საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად.

1939 წელს ვერა ხარაზიას მიენიჭა საქართველოს სსრ სკოლის დამსახურებული მასწავლებლის წოდება.

## ლიტერატურა
*გაზ. „საბჭოთა აფხაზეთი“, №114 (212), 21 მაისი, 1938

კატეგორია:დაბადებული 1896
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
კურტ გასენი

**კურტ გასენი** (დ. 9 ნოემბერი, 1892, ბერლინი ― გ. 1981) ― გერმანელი ბიბლიოთეკარი და ავტორი.

## ბიოგრაფია
კურტ გასენი 1892 წლის 9 ნოემბერს ბერლინში დაიბადა. ფრაიბურგში, ბერლინსა და გრაიფსვალდში გერმანისტიკას, ფილოსოფიასა და ისტორიას სწავლობდა. 1937 წელს გასენი გრაიფსვალდის საუნივერსიტეტო ბიბლიოთეკის დირექტორის მოადგილე გახდა. 1940 წელს გასენი ნაციონალ-სოციალისტურ გერმანულ მუშათა პარტიას შეურთდა, რის გამოც 1946 წლის მარტში ბიბლიოთეკიდან გაათავისუფლეს. 1951 წელს გასენი გერმანიის დემოკრატიული რესპუბლიკის მეცნიერებათა აკადემიის, ხოლო 1953 წელს ბერლინის სახელმწიფო ბიბლიოთეკის ბიბლიოთეკარი გახდა.

## ნაშრომები
* *Die Chronologie der Novellen Heinrich von Kleists*. Weimar 1920 (diss).
* *Sibylle Schwarz. Eine pommersche Dichterin 1621-1638*. Greifswald 1921.
* *Pommersche Literatur von den ältesten Zeiten bis zur Gegenwart*. Greifswald 1930.
* *Pommersche Literatur der Gegenwart*. Greifswald 1932.
* *Die Anfänge neuniederdeutscher Literatur in Pommern 1770-1870*. In: *Pommersche Jahrbücher* 29 (1935), S. 157–182.
* *Unbekannte Pommernbriefe aus der Universitätsbibliothek Greifswald*. Greifswald 1940.
* Hrsg. mit Michael Landmann: *Buch des Dankes an Georg Simmel. Briefe, Erinnerungen, Bibliographie*. Berlin 1958.

## ლიტერატურა
* Renate Herrmann-Winter: *Kurt Gassen und die niederdeutsche Sammlung der Universitätsbibliothek Greifswald*. In: *Baltische Studien* N.F. Bd. 83 (1997), S. 87–94 (Digitalisat).

## სქოლიო
კატეგორია:დაბადებული 9 ნოემბერი
კატეგორია:დაბადებული 1892
კატეგორია:გარდაცვლილი 1981
კატეგორია:გერმანულენოვანი ლიტერატურა
ბრუნო ბაუხი

**ბრუნო ბაუხი** (დ. 19 იანვარი, 1877 ― 27 თებერვალი, 1942) ― გერმანელი ნეოკანტიანელი ფილოსოფოსი. 

## ბიოგრაფია
ბრუნო ბაუხი 1877 წლის 19 იანვარს ნოსენში (სილეზია, პრუსია, ამჟამად პოლონეთი) დაიბადა. ფრაიბურგში, სტრასბურგსა და ჰაიდელბერგში ფილოსოფიას სწავლობდა. 1901 წელს ფრაიბურგში ჰაინრიხ რიკერტის ხელმძღვანელობით ნაშრომი დაიცვა, რომელმაც მას უნივერსიტეტში საგნების წაკითხვა შესთავაზა. 1903 წელს ბრუნო ბაუხმა მარტინ ლუთერის უნივერსიტეტში დაიწყო მუშაობა, სადაც 1910 წლამდე დაჰყო. 1911 წლიდან იენის უნივერსიტეტის პროფესორად მუშაობდა.

## ნაშრომები
**Studien zur Philosophie der exakten Wissenschaften* ("Studies on the Philosophy of the Exact Sciences"), Heidelberg, 1911.
**Wahrheit, Wert und Wirklichkeit* ("Truth, Value and Actuality"), Leipzig, 1923.

## ლიტერატურა
* Meyer, Regina and Schenk, Günter (eds.). 2001.*Neukantianisch orientierte Philosophen*. Crok media Verlag. .
* Keller, Erich. 1928. *Bruno Bauch als Philosoph des vaterländischen Gedankens*, Hermann Beyer & Söhne, Langensalza.
* Keller, Erich. 1935. *Die Philosophie Bruno Bauchs als Ausdruck germanischer Geisteshaltung*, Kohlhammer Verlag. Stuttgart.
* Schmidt, Raymund (ed.). 1929. *Die deutsche Philosophie der Gegenwart in Selbstdarstellungen*, Verlag F. Meiner. Leipzig 1929.

## სქოლიო
კატეგორია:დაბადებული 19 იანვარი
კატეგორია:დაბადებული 1877
კატეგორია:გარდაცვლილი 27 თებერვალი
კატეგორია:გარდაცვლილი 1942
კატეგორია:XX საუკუნის ესეისტები
კატეგორია:XX საუკუნის გერმანელი არამხატვრული მწერლები
კატეგორია:XX საუკუნის გერმანელი ფილოსოფოსები
კატეგორია:ეპისტემოლოგები
კატეგორია:გერმანელი მამაკაცი ესეისტები
კატეგორია:გერმანელი მამაკაცი არამხატვრული მწერლები
კატეგორია:ლოგიკის ფილოსოფოსები
კლარის ლისპექტორი

**კლარის ლისპექტორი** (, ); დ. 10 დეკემბერი, 1920 — გ. 9 დეკემბერი, 1977) — უკრაინული წარმოშობის ბრაზილიელი მწერალი, რომელმაც საერთაშორისო აღიარება თავისი ინოვაციური რომანებითა და მოკლე მოთხრობებით მოიპოვა. დასავლეთ უკრაინაში, ებრაულ ოჯახში დაბადებული მწერალი სულ რამდენიმე თვის იყო, როცა პირველი მსოფლიო ომის შემდეგ მამის გადაწყვეტილებით ოჯახთან ერთად მშობლიურ მიწაზე დატრიალებულ საშინელებას განერიდა და ბრაზილიაში გადასახლდა.

კლარისი გაიზარდა რესიფში, ქვეყნის ჩრდილო-აღმოსავლეთში მდებარე შტატის, პერნამბუკოს დედაქალაქში. ცხრა წლისა იყო, როცა დედა გარდაეცვალა. რამდენიმე წლის შემდეგ ოჯახი რიო-დე-ჟანეიროში გადასახლდა. რიოს იურიდიულ სკოლაში სწავლისას მან  თავისი პირველი ჟურნალისტური ნაშრომებისა და მოთხრობების გამოქვეყნება დაიწყო, 23 წლის ასაკში კი პირველი რომანი — „ველურ გულთან ახლოს“ გამოსცა. ცნობიერების ნაკადის ტექნიკით დაწერილმა რომანმა, რაც იმდროინდელი ბრაზილიისთვის ლიტერატურული ინოვაცია იყო, ავტორს მალევე მოუტანა პოპულარობა.

1944 წელს ბრაზილიელ დიპლომატზე დაქორწინდა და მომდევნო 15 წელი ევროპასა და ამერიკის შეერთებულ შტატებში გაატარა. 1959 წელს რიო-დე-ჟანეიროში დაბრუნების შემდეგ ავტორმა დაიწყო თავის ყველაზე ცნობილ ნაწარმოებებზე მუშაობა, მათ შორის მოთხრობათა კრებულზე *Laços de Família* და რომანებზე: *A Paixão Segundo GH*და *Água Viva*. 1966 წელს მომხდარი უბედური შემთხვევისას დაშავების შედეგად, ცხოვრების უკანასკნელი 10 წლის განმავლობაში მუდმივი ტკივილი აწუხებდა, თუმცა ლიტერატურული საქმიანობა სიკვდილამდე არ შეუწყვეტია.

2009 წელს ამერიკელმა მწერალმა ბენჟამინ მოსერმა გამოაქვეყნა კლარის ლისპექტორის ბიოგრაფია, რის შემდეგაც ფართოდ დაიწყო ავტორის წიგნების თარგმნა. მოსერი ლისპექტორს კაფკას შემდეგ ყველაზე მნიშვნელოვან ებრაელ ავტორს უწოდებს. 

## რესურსები ინტერნეტში
*ოფიციალური საიტი 
*The Brazilian Sphinx. ლორი მური. *NY Review of Books*, 
*An appreciation by Anderson Tepper in *Nextbook*
*Clarice Lispector: An Influential and Original Brazilian Writer
*Biographcal timeline (ინგლისურად)
*Interview with TV Cultura, Sao Paulo, Feb 1977 (პორტუგალიურად ინგლისური სუბტიტრებით)
*Reviews of journalistic prose

## სქოლიო 
კატეგორია:ებრაელი ქალი მწერლები
კატეგორია:გარდაცვლილი 1977
კატეგორია:დაბადებული 1920
კატეგორია:პოსტმოდერნისტი მწერლები
კატეგორია:მწერლები ანბანის მიხედვით
მელიტონ ჯღარკავა

**მელიტონ იოსების ძე ჯღარკავა** (დ. 1911) — სტახანოველი.

## ბიოგრაფია
მელიტონ ჯღარკავა დაიბადა 1911 წელს სოხუმის ნავსადგურის მტვირთავი მუშის ოჯახში. 1931 წელს გაყვა მამაისის კვალს და დაიყო ნავსადგურში მტვირთავად მუშაობა. ორი წლის შემდეგ იგი გაიწვიეს მუშურ-გლეხურ წითელ არმიაში, რომლის დროსაც ისწავლა წერა-კითხვა და შევიდა ლენინურ კომკავშირში. 1935 წელს დემობილიზაციის შემდეგ ჯღარკავა ისევ დაუბრუნდა სოხუმის ნავსადგურს. ნავსადგურში ჯღარკავას ბრიგადა ითვლებოდა სტახანოველ მტვირთავებად. 

1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად ქ. სოხუმის №7 კიროვის საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად. 

## ლიტერატურა
*გაზ. „საბჭოთა აფხაზეთი“, №116 (214), 23 მაისი, 1938

კატეგორია:დაბადებული 1911
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
თამარ ქუჩულორია

**თამარ ელიზბარის ასული ქუჩულორია** (დ. 1909, სოფელი წალენჯიხა) — აფხაზეთის ასსრ-ის უმაღლესი საბჭოს დეპუტატი.

## ბიოგრაფია
თამარ ქუჩულორია დაიბადა 1909 წელს სოფელ წალენჯიხაში. 1925 წელს შევიდა კომკავშირში. 1927 წელს არჩეულ იქნა საქართველოს ალკკ ზუგდიდის საქალაქო ორგანიზაციის მდივნად. ქუჩულორიას სისტემატიურად ირჩევდნენ კომკავშირის სამაზრო კომიტეტისა და რაიკომის წევრად. 

1930 წელს ქუჩულორია შევიდა ბოლშევიკურ პარტიის რიგებში. იმავე წელს იგი გადაიყვანეს საქართველოს კპ (ბ) ზუგდიდის რაიკომში ქალთა განყოფილების გამგედ, 1931 წელს კი დაწინაურებულ იქნა ზუგდიდის რაიპროფსაბჭოს პასუხისმგებელ მდივნად.

1930-1932 წლებში იყო ზუგდიდის ქალაქის საბჭოს დეპუტატი, რაიაღმასკომის პლენუმისა და პრეზიდიუმის წევრი. სოფლად სასოფლო-სამეურნეოკამპანიების ხელმძღვანელობისათვის ის ორჯერ დააჯილდოვა ზუგდიდის რაიაღმასკომის პრეზიდიუმმა. 

1932-1935 წლებში სწავლობდა ამიერკავკასიის კომუნისტური სასოფლო-სამეურნეო სკოლის სამწლიან პარტიულ განყოფილებაში. 1935 წლის ივნისიდან თამარ ქუჩულორია მუშაობდა საქართველოს კპ (ბ) აფხაზეთის საოლქო კომიტეტის სელმძღვანელი პარტიული განყოფილების ინსტრუქტორად, 1936 წლის აგვისტოდან საქართველოს კპ (ბ) სოხუმის ქალაქკომის ინსტრუქტორ-პროპაგანდისტად. მუშაობდა პარტიის სოხუმის რაიოკომის კულტპროფგანყოფილების გამგედ.

1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად სოხუმის რაიონის კონსტანტინოვკის №51 საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად. 

## ლიტერატურა
*გაზ. „საბჭოთა აფხაზეთი“, №116 (214), 23 მაისი, 1938

კატეგორია:დაბადებული 1909
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
სიკვდილის მუზეუმი

**სიკვდილის მუზეუმი** () -  მდებარეობს ჰოლივუდის ბულვარში ჰოლივუდში, ლოს ანჯელესსა და ნიუ ორლეანში. იგი დაარსდა 1995 წლის ივნისში ჯ. დ. ჰეილისა და ქეთრინ შულცის მიერ. მუზეუმის შექმნის მიზანი იყო: „გააბედნიეროს ხალხი, რომ იცოცხლონ“.

მუზეუმი თავდაპირველად დაარსდა 1995 წელს სან დიეგოში. შენობაში, რომლის მფლობელები აცხადებდნენ, რომ ეს იყო ქალაქის პირველი სასაფლაო. ეს ყოველივე დაიწყო როგორც დამფუძნებლების ჰობი. ისინი წერდნენ მათთვის საინტერესო სერიულ მკვლელებს, შემდეგ კი წელიწადში ერთხელ  სპეციალურ ჩვენებაზე აჩვენებდნენ იმ ნამუშევრებს, რომლებსაც მათი კალმები ქმნიდნენ. რამდენიმე წლის განმავლობაში გამოფენის შემდეგ, კოლექცია და მრავალი სხვა მასალა მუზეუმად იქცა.

1999 წლის ბოლოს, წყვილმა სცადა დიდი რაოდენობის მასალების მოპოვება "სამოთხის კარიბჭის" საკულტო თვითმკვლელობებიდან. მიუხედავად იმისა, რომ მათ შეძლეს ბევრი ნივთის შეძენა პოლიციის მთავარ აუქციონამდე, მათმა ინტერესმა შეეძინათ ნივთები დიდი რაოდენობით, რათა ეს თვითმკვლელობის სცენა მთლიანად აღედგინა, მიიყვანა ისინი ცნობადობამდე და გამოიწვია პრესის უზარმაზარი ინტერესი. მოგვიანებით ისინი გააძევეს მათმა თანამემამულემ და მოუწიათ გადასვლა ლოს ანჯელესში, ჰოლივუდის ბულვარში. სადაც ჩაწერეს პინკ ფლოიდმა და სხვებმა.

## ნიო ორლეანის ფილიალი 
2014 წლის მდგომარეობით, წყვილმა გახსნა მუზეუმის ახალი ფილიალი ნიუ ორლეანში, სახელწოდებით "Musée de Mort Orleans". ახალ მუზეუმს ჰქონდა 12 000 კვ.მ-ის შეზღუდული სივრცე, რომელიც საშუალებას იძლეობა კოლექციის ნაწილი ეჩვენებინათ. კალიფორნიის მუზეუმში შეზღუდული სივრცე ნიშნავს, რომ არსებული ნივთების მხოლოდ მესამედი შეიძლება ერთდროულად იყოს ნაჩვენები.

## კოლექცია 
მუზეუმში წარმოდგენილია მრავალფეროვანი ხელოვნების ნიმუშები და არტეფაქტები გარდაცვალების თემაზე. ბავშვის კუბოები ერთ განყოფილებაშია, მეორეში წერილები და ნამუშევრები სხვადასხვა სერიული მკვლელებისგან. არსებობს ფილმები აუტოპსიებთან დაკავშირებით, ასევე დანაშაულის მსხვერპლთა აშკარა ფოტოები. ასევე, აქ არის ოთახი სავსე ექსკლუზიურად სხვადასხვა სახის ცხოველების ტაქსიდერმიით. სამოთხის კარიბჭის მასობრივი თვითმკვლელობის მუზეუმში შედის ორიგინალური საწოლები. თუმცა, მუზეუმის ყველაზე საყურადღებო ნივთი არის ანრი ლანდრუს თავი.

2020 წლის თებერვალში მუზეუმი დროებით დაიხურა, რათა ახალ ლოკაციაზე გადავიდეს.

## რესურსები ინტერნეტში 
Official website

## სქოლიო 
კატეგორია:1995 წელს დაარსებული მუზეუმები

კატეგორია:კალიფორნიის მუზეუმები
კატეგორია:კალიფორნიის კულტურა
იასონ დარსანია

**იასონ მაქსიმეს ძე დარსანია** (დ. 1905, სოფელი მერხეული, სოხუმის ოკრუგი, რუსეთის იმპერია) — საბჭოთა პარტიული და სახელმწიფო მოღვაწე.

## ბიოგრაფია
იასონ დარსანია დაიბადა 1905 წელს სოფელ მერხეულში გლეხის ოჯახში. სოფლის სკოლის დამთავრების შემდეგ შევიდა სოხუმის უმაღლეს დაწყებით სასწავლებელში. აფხაზეთში საბჭოთა ხელისუფლების დამყარების შემდეგ მოეწყო ინდუსტრიულ ტექნიკუმში, რომელიც დაამთავრა 1924 წელს.

იასონ დარსანია 19 წლის შევიდა ლენინური კომკავშირის რიგებში. კომკავშირულ რიგებში დარსანია აქტიურ მუშაობას ეწეოდა: იყო უჯრედის ბიუროს წევრი, პროპაგანდისტი, კომკავშირის სამაზრო საქალაქო კომიტეტის შტატგარეშე ინსტრუქტორი. 1924 წელს აქტიურ მონაწილეობას ღებულობდა მენშევიკების წინააღმდეგ ბრძოლაში.

პარტიის საოლქო კომიტეტის მიერ სწავლის მისაღებად მივლენილი იქნა აზერბაიჯანის სახელმწიფო უნივერსიტეტში. 1927 წელს სუსტი ჯანმრთელობის გამო გადაყვანილ იქნა თბილისის სახელმწიფო უნივერსიტეტში, სადაც სწავლობდა პედაგოგიურსა და ეკონომიკურ ფაკულტეტებზე. 1929 წელს უნივერსიტეტის დამთავრებისთანავე დაინიშნა საქართველოს განსახკომის საცდელ-საჩვენებელი კოლონიის სამოსწავლო ნაწილის დირექტორის მოადგილედ, სადაც მუშაობდა 1931 წლამდე.

საქართველოს კპ (ბ) ცენტრალური კომიტეტის გადაწყვეტილებით ი. დარსანია დაინიშნა სოხუმის ინდუსტრიული ტექნიკუმის დირექტორად, პარალელურად 1937 წელს დაინიშნა რსფსრ-ის ადგილობრივი მრეწველობის სახალხო კომისარიატის სამშენებლო და სილიკატური მრეწველობის მოსკოვის ინჟინერთა ინსტიტუტის სოხუმის განყოფილების დირექტორად.

1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად ქ. სოხუმის №9 კუიბიშევის საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად. 14 ივლისს იასონ დარსანია დაინიშნა აფხაზეთის ასსრ-ის განათლების სახალხო კომისარად.

## ლიტერატურა
*გაზ. „საბჭოთა აფხაზეთი“, №115 (213), 22 მაისი, 1938

კატეგორია:დაბადებული 1905
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
კატეგორია:აფხაზეთის ასსრ-ის განათლების სახალხო კომისრები
ქეთევან კარგარეთელი

**ქეთევან კარგარეთელი** (დ. 29 ივლისი 1931 წ. - გ. 15 იანვარი, 2020 წ.) — ქართველი მხატვარ-კერამიკოსი. საქართველოს მხატვართა კავშირის წევრი (1964).

## ბიოგრაფია 
ქეთევან კარგარეთელი,  დაიბადა თბილისში 1931 წელს, მშობლები იულია გიორგობიანი და გიორგი კარგარეთელი, შვილი გიორგი კარგარეთელი (დაბ. 1973). 1954-1960 წლებში სწავლობდა თბილისის სახელმწიფო სამხატვრო აკადემიის (თსსა) გამოყენებითი ხელოვნების/კერამიკის ფაკულტეტზე. პედაგოგები  გიორგი ქართველიშვილი, ნიკოლოზ გომელაური, დავით ციციშვილი, ზაქარია მაისურაძე. სადიპლომო ნამუშევარი - ყავის სერვიზი (კლინკერი), ხელმძღვანელი დ. ციციშვილი. გამოფენებზე მონაწილეობს 1957 წლიდან. საქართველოს მხატვართა კავშირის წევრი 1964 წლიდან. ძირითადი ნამუშევრები: ლარნაკები, მარანი, აზარფეშები, დოქები. ქანდაკებები - „თხა და თიკანი“, „ირემი“ და სხვა. მუშაობდა თსსა-სთან არსებული კერამიკული სახელოსნოს სწავლულ ოსტატად.

## გამოფენები 
საბჭოთა საქართველოს 40 წლისთავისადმი მიძღვნილი საიუბილეო გამოფენა (თბილისი სამხატვრო გალერეა 1957 წელი); ხელოვნების სახელმწიფო მუზეუმი 1961 წ; ქალთა საერთაშორისო დღისადმი მიძღვნილი გამოფენები 1961, 1962, 1976; შემოდგომის მეღვინეობის პირველი კონგრესი 1962 წ; სუვენირების ტექნიკის სახლი 1963 წ; ქართველი მხატვრები - ამბროლაური 1965 წ; თანამედროვე ქართული ჭედურობა და კერამიკა თბილისის სამხატვრო გალერეაში 1965 წ; საზაფხულო გამოფენა თბილისის არქეოლოგიური მუზეუმი 1966 წ; საშემოდგომო გამოფენა თბილისის სამხატვრო გალერეა 1966წ; საგაზაფხულო გამოფენა თბილისის სამხატვრო გალერეა 1968 წ; ქართული ხელოვნებისა და ლიტერატურის დეკადა მოსკოვში 1958 წ; სახალხო მეურნეობის მიღწევათა გამოფენა მოსკოვი 1963 წ; თანამედროვე ქართული ჭედურობა და კერამიკა მოსკოვი აღმოსავლეთის ხალხთა ხელოვნების მუზეუმი 1965 წ; საკავშირო გამოფენები რიგა, ტარტუ, კიევი, ერევანი, 1966 წ; ამიერკავკასიის გამოფენა მოსკოვში 1971წ; მეგობრობის კვირეული ვარშავაში 1959 წ; გამოფენა-ბაზრობები ირანი, თურქეთი, ნორვეგია, დანია, შვედეთი, 1967 წ; იტალია, მილანი 1967-70, 1980 წწ. საერთაშორისო გამოფენა მონრეალში 1967 წ; საქართველოს კულტურის დღეები 1969წ; საერთაშორისო გამოფენები ბულგარეთში, უნგრეთი, გდრ, ჩეხოსლოვაკია 1972-1979 წწ., ესპანეთი 1981 წ., ინდოეთი 1982 წ.

## ნამუშევრები დაცულია მუზეუმებში 
მისი ნამუშევრები დაცულია საქართველოს სახელმწიფო მუზეუმში, თბილისის სამხატვრო გალერეაში, თბილისის არქეოლოგიურ მუზეუმში, ამბროლაურის სახვითი ხელოვნების მუზეუმში, მოსკოვის აღმოსავლეთის ხალხთა ხელოვნების მუზეუმში, მოსკოვის კულტურის სამინისტროსთან არსებული საგამოფენო პანორამების დარბაზში, მოსკოვის მუზეუმ-ნაკრძალ ცარიცინოში.

## ლიტერატურა 
• ვინ ვინაა თანამედროვე ქართულ ხელოვნებაში, ნინო ზაალიშვილის საერთო რედაქციით, „ქართული ბიოგრაფიული ცენტრი“, 2000 წ. გვ.232

• ცნობარი, საქართველოს მხატვართა კავშირი, შემდგენელი ლალი გიორგობიანი, რედაქტორი ნინო ზაალიშვილი, თბილისი, 2002 წ. გვ.75

• Алде Какабадзе. Современная грузинская керамика. Москва "советский художник" 1984г.

• Ерлашова Софья Михайловна, Керамика и чеканка Грузии/Georgian pottery and chasing on metal,  Издательство Аврора, Ленинград 1975 г.

კატეგორია:ქართველი კერამიკოსები
კატეგორია:თბილისის სახელმწიფო სამხატვრო აკადემიის კურსდამთავრებულები
კატეგორია:დაბადებული   29 ივლისი
კატეგორია:დაბადებული 1931
კატეგორია:გარდაცვლილი  15 იანვარი
კატეგორია:გარდაცვლილი 2020
სოუმაიას მუზეუმი

**სოუმაიას მუზეუმი** () — კერძო მუზეუმი მეხიკოში, რომელიც არაკომერციული კულტურული დაწესებულებაა და ორ შენობას მოიცავს: პლასა კარსოსა და პლასა ლორეტოს. დაწესებულებაში დაცულია 66 000-ზე მეტი ნამუშევარი, რომელთა ასაკი 30 საუკუნესაც კი აღწევს. წარმოდგენილია ქანდაკებები კოლუმბამდელი პერიოდიდან, მესოამერიკისა და XX საუკუნის მექსიკური ხელოვნებიდან. წარმოდგენილია ევროპელი ხელოვანების ნამუშევრებიც, როგორებიცაა: სალვადორ დალი, ოგიუსტ როდენი, ბარტოლომე ესტებან მურილიო და ტინტორეტო. მუზეუმის კოლექციას ხშირად მოიხსენიებენ, როგორც ყველაზე სრულყოფილ ამგვარი ტიპის კოლექციად. 

მუზეუმს სახელწოდება სოუმაია დომითის საპატივაცემოდ ეწოდა, რომელიც 1999 წელს გარდაიცვალა და მუზეუმის დამაარსებლის, კარლოს სლიმ ელუს მეუღლე იყო. 2013 წელს მუზეუმი 1 095 000 ადამიანმა მოინახულა, რითაც ეს მუზეუმი ამგვარი ტიპის დაწესებულებებს შორის მექსიკოში პირველია, მსოფლიოში კი 56-ე. დაწესებულების დიზაინზე ფერნანდო რომერომ იმუშავა კომპანია Fr·ee-სთან ერთად.

## კოლექცია
-სა და შარლოტ ბელგიელის ბიუსტი]]

სოუმაიას მუზეუმის კოლექცია 66 000-ზე მეტ ხელოვნების ნიმუშს მოიცავს. ნამუშევრების უმეტესობა ევროპული ხელოვნების ნიმუშია, რომლებიც XV XX საუკუნეებით თარიღდება. დაწესებულებაში ასევე წარმოდგენილია მექსიკური ხელოვნების, რელიგიური რელიქვიების, ისტორიული დოკუმენტებისა და მონეტების ნიმუშები. მუზეუმში დაცულია კოლუმბამდელი პერიოდისა და კოლონიალური პერიოდის მონეტების ყველაზე დიდი კოლექცია. მუზეუმის დირექტორის განცხადებით, დაწესებულებაში წარმოდგენილი ნამუშევრების საერთო ღირებულება 700 მილიონი აშშ დოლარია.

## გალერეა
### XV-XVI საუკუნეები

Image:'The Resurrection' (1508) by Juan de Flandes, Hans van der Straten - Museo Soumaya - Mexico 2024.jpg|*La resurrección de Cristo*, 1508,ხუან დე ფლანდესი.
Image:La Virgen y el Niño en un nicho, Sandro Botticelli y taller 01.JPG|*La Virgen y el Niño en un nicho*, 1476, სანდრო ბოტიჩელი.
Image:7223 La Virgen del huso tiff.tif|*Virgen de la rueca*, 1501-1540, ლეონარდო და ვინჩი.
Image: Alonso Sánchez Coello - Don Juan de Austria a los catorce años - c 1560.JPG|*Don Juan de Austria*, 1560, ალონსო სანჩეს კოელო.
File:Tintoretto_-_Deploration_of_Christ,_c._1556-59.jpg|Tintoretto - Deploration of Christ, c. 1556-59

### ოგიუსტ როდენის ქანდაკებები

File:73_Busto-de-Maurice-Haquette-3.jpg|
File:483_La-Danaide-2.jpg|
File:48.1_El_beso.jpg|
File:43_La_metamorfosis_de_Ovidio.jpg|
File:La_puerta_del_Infierno_.jpg|

## რესურსები ინტერნეტში
*მუზეუმის ოფიციალური ვებ-გვერდი (ესპანეთი)
## სქოლიო
კატეგორია:მექსიკის მუზეუმები
კატეგორია:1994 წელს დაარსებული მუზეუმები
კატეგორია:მეხიკოს ღირსშესანიშნაობები
კატეგორია:მუზეუმები ანბანის მიხედვით
ნიკოლოზ სტროევონსი

**ნიკოლოზ გიორგის ძე სტროევონსი** (დ. 1886) — აფხაზეთის ასსრ და საქართველოს სსრ დამსახურებული ექიმი. აფხაზეთის ასსრ-ის უმაღლესი საბჭოს დეპუტატი.

## ბიოგრაფია
ორენბურგის გიმნაზიის დამთავრების შემდეგ შევიდა ყაზანის უნივერსიტეტის მედიკურ ფაკულტეტზე, რომელიც დაამთავრა 1911 წელს. ნიკოლოზ სტროევონსი დატოვილ იქნა ორდინატორად ქირურგიულ კლინიკაში პროფესორ გერგენთან, ორი თვის შემდეგ კი გადავიდა პროფესორ ფეოდოროვის კლინიკაში. 

1912 წელს ავადმყოფობის გამო საცხოვრებლად გადავიდა სოხუმში. 1920 წელს მუშაობდა სოჭის სანატორიუმ „ელიტის“ ექიმად, ამავე დროს ითვლებოდა კურორტთა სამმართველოს ყველა სანატორიუმის კონსულტანტად.

1921 წელს აფხაზეთის ჯანმრთელობის სახალხო კომისრის მიწვევით, სოხუმში ამბულატორიასთან მოაწყო ყურის, ყელის და ცხვირის ავადმყოფობათა კაბინეტი და ამავე დროს განაგებდა სანატორიუმ „აზრას“ ყელის სნეულებათა განყოფილებას. ჯანმრთელობის გაუარესობის გამო მიატოვა კურორტთა სამმართველოში სამსახური და გააგრძელა მუშაობა ამბულატორიაში. 1920 წლიდან ნიკოლოზ სტროევონსი ქალაქის საავადმყოფოში განაგებდა ყურის სნეულებათა განყოფილებას. 

ნიკოლოზ სტროევონსი სამედიცინო სფეროში სამსახურის პარალელურად იყო აფხაეთის სამედიცინო საზოგადოების პრეზიდიუმის წევრი. 1931 წლიდან იყო სოხუმის ქალაქის საბჭოს დეპუტატად.

1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად ქ. სოხუმის №11 კომკავშირული საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად.

## ლიტერატურა
*გაზ. „საბჭოთა აფხაზეთი“, №115 (213), 22 მაისი, 1938
*მითაიშვილი შ., ჯანმრთელობის სამსახურში : (აფხაზეთის ასსრ და საქართველოს დამსახურებული ექიმის ნიკოლოზ სტროევონსის დაბადების 100 წლისთავის გამო) // გაზ. „საბჭოთა აფხაზეთი“, 29 ოქტომბერი, 1986. 

კატეგორია:დაბადებული 1886
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
კალისტრატე დგებუაძე

**კალისტრატე მალაქიას ძე დგებუაძე** (დ. 1911, სოფელი ოტობაია, სოხუმის ოკრუგი, რუსეთის იმპერია — გ. 16 თებერვალი, 1943) — საბჭოთა პოლიტიკური და სახელმწიფო და მოღვაწე.

## ბიოგრაფია
კონსტანტინე დგებუაძე დაიბადა 1911 წელს სოფელ ოტობაიაში. 1926 წელს დაამთავრა სოფლის შვიდწლედი, 1930 წელს — ზუგდიდის პედაგოგიური ტექნიკუმი. 

1927 წელს შევიდა საქართველოს ალკკ რიგებში, საიდანაც დაიწყო აქტიური პარტიული მუშაობა. 1930 წლის სეტქემბრიდან - 1931 წლის ნოემბრამდე მუშაობდა საქართველოს ალკკ გალის რაიკომის საორგანიზაციო განყოფილების გამგედ. აქედან გადაყვანილ იქნა რაიონული გაზეთის რედაქტორის მოადგილედ, სადაც მუშაობდა 1933 წლის ბოლომდე. 

1933-1934 წლებში კონსტანტინე დგებუაძე იყო აჩიგვარის საბჭოთა მეურნეობის მუშკომის თავმჯდომარე. 1934 წლის მარტში დაინიშნა კომკავშირის გალის რაიკომის მდივნის მოადგილედ.

1935 წელს გაიწვიეს მუშურ-გლეხური წითელი არმიის რიგებში, სადაც მან მიიღო პოლიტიკური მუშაობის გამოცდილება. დემობილიზაციის შემდეგ კალისტრატე დგებუაძე მუშაობდა გალის რაიონის ფიჩორის არასრული საშუალო სკოლის დირექტორად. 1937 წლის ივლისში ის არჩეულ იქნა კომკავშირის გალის რაიკომის მდივნად. იმავე წლის სექტემბერში — საქართველოს ალკკ აფხაზეთის საოლქო კომიტეტის მეორე მდივნად. კალისტრატე დგებუაძე იყო საქართველოს ალკკ აფხაზეთის საოლქო კომიტეტის პლენუმის და საქართველოს ალკკ ცეკას პლენუმის წევრი.

1938 წელს იყო აფხაზეთის ასსრ-ის უმაღლესი საბჭოს ცენტრალური საარჩევნო კომისიის თავმჯდომარე. 1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად ქ. სოხუმის №12 პირველი მაისის საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად.

გარდაცივალა მეორე მსოფლიო ომში 1943 წლის 16 თებერვალს.

## ლიტერატურა
*გაზ. „საბჭოთა აფხაზეთი“, №115 (213), 22 მაისი, 1938

## რესურსები ინტერნეტში
*Калистрат Милакович Дгебуадзе 

კატეგორია:დაბადებული 1911
კატეგორია:გარდაცვლილი 16 თებერვალი
კატეგორია:გარდაცვლილი 1943
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
ეგორევკა (კუიურგაზის რაიონი)

**ეგორევკა** (; ) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.

2010 წლის მონაცემებით სოფელში ცხოვრობს 25 ადამიანი.  რაიონულ ცენტრ ერმოლაევოდან დაშორებულია 20 კილომეტრით. უახლოესი რკინიგზის სადგურია კუმერტაუ, რომელიც დაშორებულია 10 კმ-ით. 

2002 წლის აღწერის მიხედვით მოსახლეობის უმრავლესობას შეადგენენ ბაშკირები (87%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:კუიურგაზის რაიონის სოფლები
სამხრეთი ურალი

**სამხრეთი ურალი** () — ურალის მთათა სისტემის სამხრეთი და ყველაზე განიერი ნაწილი რუსეთში. გადაჭიმულია 550 კმ-ზე მდინარე უფის განედური მონაკვეთიდან მდინარე ურალამდე. სიგანე 250 კმ-მდე. მაქსიმალური სიმაღლე 1640,4 მ (მთა იამანთაუ). შუა ურალს ზემოთ საფეხურად არის აღმართული. მის ჩრდილოეთ დაბოლოებას ქმნის მასიური მთა ბრტყელი მწვერვალებით — იურმა. სამხრეთი ურალის სამხრეთი საზღვარია მუღოჯარები. 

სამხრეთ ურალის მთები უფრო მაღალია ვიდრე შუა ურალის მეზობელი მთები. მისი ოროგრაფია ხასიათდება მარაოსებრი ფორმით: ჩრდილოეთი ნაწილიდან ქედები იშლებიან სამხრეთისაკენ. ღერძული ნაწილი, ისე როგორც მთელ ურალში, შექმნილია ორი ძირითადი მთაგრეხილით: აღმოსავლეთი და დასავლეთი მთაგრეხილები. არის კარსტული ტბებიც. 

სამხრეთი ურალი განირჩევა ნაირგვარი ლანდშაფტებით. სამხრეთ ურალის ჩრდილოეთ ნაწილში მთისწინეთში იჭრება ვაკის ტყესტეპი, რომელიც ზემოთ გადადის მთის ტყესტეპში და ფოთლოვან ტყეებში, მთის ტყის ნაცრისფერი ნიადაგებით. დაახლოებით 600 მ-დან 1000–1200 მ სიმაღლემდე, განვითარებულია მთის ტაიგის სარტყელი, რომელიც წარმოდგენილია ნაძვის ტყეებით, მას ერევა სოჭი, არყი, ხოლო უფრო ქვემოთ ფიჭვი, კორდიანი ტყის ნიადაგებით. ტაიგის ზემოთ ვრცელდება გოლცებისპირა ტყემდელოს სარტყელი, რომელიც გადადის მთის ტუნდრის სარტყელში. სამხრეთით მთისწინეთში იჭრება ვაკის სტეპი, რომელიც გადადის მთის სტეპსა და ტყესტეპში. ყველაზე მაღალი მწვერვალები და პლატოები დაფარულია მთის ტაიგით. მის ფარგლებშია ნაკრძალები და ეროვნული პარკები. განვითარებულია ტურიზმი.

## სქოლიო
კატეგორია:ურალის მთები
პაი-ხოი

**პაი-ხოი** () — დაბალმთიანი ჭიუხი რუსეთში, იუგორსკის ნახევარკუნძულსა და ნაწილობრივ კუნძულ ვაიგაჩზე. გადაჭიმულია 200 კმ-ზე პოლარული ურალის ჩრდილოეთ ნაწილიდან იუგორსკი-შარის სრუტემდე. აქვს ტალღოვანი ზედაპირის მქონე ლურჯი მონოლითური სერის სახე, რომელიც აღიმართება ჰორიზონტის ზემოთ. მასთან მიახლოებისას ასეთი შთაბეჭდილება გაქრება. პაი-ხოი არ წარმოადგენს მონოლითურ მაღლობს; ფართო ტალღოვანი სივრცეები, რომლებიც დაკავებულია ისლიანი ჭაობებით, ყოფენ მოგლუვებულ მწვერვალებიან სერებს. სერების საშუალო სიმაღლე 300 მ-ია. ყველაზე დიდ სიმაღლეს აღწევს მთა მორე-იზი (423 მ). მწვერვალის ცენტრალურ ნაწილზე თხემი უფრო მახვილია და უსწორმასწორო, სერის ზედაპირიდან აღმართულია 10-იდან 150 მ სიმაღლემდე.

პაი-ხოი ქმნის იუგორსკის ნახევარკუნძულის ცენტრალურ აზევებულ ნაწილს, რაც შეესატყვისება ურალთაუს ანტიკლინორიუმს, ხოლო მაღლობის მიმდებარე ბორცვიან-მორენული რელიეფის მქონე დაბლობები წარმოქმნილია კიდური როფის და ბაიდარის ღრმულის ადგილზე. პოლარული ურალის ჩრდილოეთი დაბოლოებიდან პაი-ხოი გამოყოფილია განიერი დაჭაობებული დაბლობი ტუნდრით, რომელზეც მიედინება მდინარე კარა. მის ფარგლებშია მანგანუმის მადნის, სპილენძისა და ნიკელის საბადო. მეცნიერთაგან პირველმა ქედს მიაღწია რუსმა ბიოლოგმა და მინერალოგმა ალექსანდრ შრენკმა 1837 წლის აგვისტოს.

## სქოლიო
კატეგორია:ურალის მთები
თეთრობის აღკვეთილი

**თეთრობის აღკვეთილი** — დაცული ტერიტორია სამხრეთ საქართველოში, ახალქალაქის მუნიციპალიტეტში. მდებარეობს ჯავახეთის ზეგანზე, ჯავახეთის და თორის გასაყარზე. მოიცავს 3100 ჰა-ს. დაარსდა 1995 წელს ტყის მასივების და ლოკალური ენდემების დასაცავად. გეოგრაფიულად თეთრობის აღკვეთილის ტერიტორია მცირე კავკასიონის ნაოჭა სისტემას მიეკუთვნება და მოიცავს აჭარა-თრიალეთის ნაოჭა ზონის ჩრდილოეთ, სამხრეთ და ცენტრალურ (ღერძულ) ქვეზონებს და ახალციხის, ასპინძა-თბილისის ნაწილებს. გეოლოგიურად თეთრობის აღკვეთილი ძირითადად აგებულია ოლიგოცენ-ნეოგენური დანალექი და ვულკანოგენური დანალექი ფორმაციებით, ფართოდაა გავრცელებული მეოთხეული ასაკის ვულკანური კონუსები, ზეწრები და ნაკადები. თეთრობის აღკვეთილის ხეობაში იზრდება ვიწრო ენდემური ჯიშები: კეცხოველის და ჯავახური ფამფარულა, კოზლოვსკის და თეთრობის კრაზანა. ფიჭვნარი მეჩხერია, ხეები 10–15 მ არიან დაცილებული, მათ ვარჯებს კი ბურთის ფორმა აქვს. დაბალი ღვია ქმნის ბუჩქოვან იარუსს. შედარებით შეკრულ ფიჭვნარში მუხა, ცირცელი და უზანი გამოერევა. ღია ადგილები ვაციწვერას სხვადასხვა სახეობას უკავია.

## სქოლიო
კატეგორია:საქართველოს აღკვეთილები
სიჯესი

**სიჯესი** () — მუნიციპალიტეტი ესპანეთში, შედის კატალონიის ავტონომიური გაერთიანების ბარსელონის პროვინციის გარაფის კომარკაში.  ფართობი — 43,9 კმ². მოსახლეობა — 29 553 კაცი (2020 წ.).

ქალაქის მფარველად ითვლებიან ბართლომე მოციქული და წმინდა თეკლა. ქალაქში მდებარეობს კან ლიოპისი — რომანტიკის მუზეუმი.
## იხილეთ აგრეთვე
* ბარსელონის მუნიციპალიტეტები

## რესურსები ინტერნეტში
* სიჯესის მუნიციპალიტეტის ოფიციალური საიტი 
* სიჯესის მუნიციპალიტეტის ტურისტული საიტი

## სქოლიო
კატეგორია:ბარსელონის მუნიციპალიტეტები
პლატონ ჭკადუა

**პლატონ სიმონის ძე ჭკადუა** (დ. 1904, სოფელი ბედია, სოხუმის ოკრუგი, რუსეთის იმპერია) — საბჭოთა სახელმწიფო მოღვაწე. აფხაზეთის ასსრ-ის ადგილობრივი მრეწველობის სახალხო კომისარი და უმაღლესი საბჭოს დეპუტატი.

## ბიოგრაფია
პლატონ ჭკადუა დაიბადა 1904 წელს სოფელ ბედიაში, გლეხის ოჯახში. ბედიაში სკოლის არქონის გამო ცხოვრობდა სოფელ ფოქვეშში, სადაც სწავლობდა საეკლესიო-სამრევლო სკოლაში. 4 წლის შემდეგ პლატონ ჭკადუა შევიდა ოქუმის დაწყებით სასწავლებელში, რომელიც დაამთავრა 1921 წელს.

1923 წელს ილია ჭკადუა მოეწყო სოხუმის პედაგოგიური სასწავლებლის ინტერნატში. იმავე წელს ის შევიდა ლენინური კომკავშირის რიგებში და დაიწყო აქტიური კომკავშირული მუშაობა. 1926 წელს ტექნიკუმის დამთავრებისთანავე ერთი წლის განმავლობაში პედაგოგიურ მოღვაწეობას ეწეოდა სოფელ აფხაზურ ათარაში. 1928-1930 წლებში მუშაობდა ლიტერატურულ თანამშრომლად გაზეთ „აფსნი ყაფშში“, შემდეგ გუდაუთის რაიონის პროკურორად, აფხაზურ ათარის სოფლის საბჭოს თავმჯდომარედ. 1931 წელს პლატონ ჭკადუა დაინიშნა აფხაზეთის სახელმწიფო გამომცემლობის პასუხისმგებელ რედაქტორად, შემდეგ ისევ დაინიშნა სოფლის საბჭოს თავმჯდომარედ. 

1933-1934 წლებში მუშაობდა რაიონულ გაზეთის რედაქტორად ოჩამჩირეში, შემდეგ გაზეთ „აფსნი ყაფშის“ პასუხისმგებელი რედაქტორის მოადგილედ, ბოლოს კი აფხაზეთის სახელგამის მმართველად. 

პლატონ ჭკადუა იყო აფხაზეთის ასსრ-ის ადგილობრივი მრეწველობის სახალხო კომისარი.

1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად სოხუმის რაიონის აფხაზური ათარის №69 საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად.

## ლიტერატურა
*გაზ. „საბჭოთა აფხაზეთი“, №116 (214), 23 მაისი, 1938

კატეგორია:დაბადებული 1904
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
კატეგორია:აფხაზეთის ასსრ-ის ადგილობრივი მრეწველობის სახალხო კომისრები
ილია კარპოვი

**ილია სპირიდონის ძე კარპოვი** (დ. 1909, ტფილისი, ტფილისის გუბერნია, რუსეთის იმპერია) — აფხაზეთის ასსრ-ის უმაღლესი საბჭოს დეპუტატი.

## ბიოგრაფია
ილია კარპოვი დაიბადა 1909 წელს თბილისში, მუშის ოჯახში. 1916 წელს შევიდა უმაღლეს დაწყებით სასწავლებელში, რომელიც დაამთავრა 1920 წელს. 1921 წელს საქართველოში საბჭოთა ხელისუფლების დამთავრების შემდეგ მუშაობდა შიკრიკად ტყვიამფრქვეველთა კურსებზე. შემდეგ 1924 წლამდე სწავლობდა საშუალო სკოლაში. ხელობის შესწავლის მიზნით კარპოვი შევიდა კამოს სახელობის საქარხნო-საფაბრიკო სასწავლებელში, რომელსაც 1928 წელს ამთავრებს. ხელობის შესწავლის შემდეგ კარპოვმა 4 წლის განმავლობაში ზეინკლად იმუშავა ორჯონიკიძის სახელობის მექანიკურ ქარხანაში და სამხედრო საწყობში, რომლის პარალელურად დაამთავრა მუშფაკი და 1932 წელს შევიდა თბილისის ინდუსტრიული ინსტიტუტის ელექტროტექნიკურ განყოფულებაზე, რომელიც დაამთავრა 1937 წელს. 

1937 წელს საქართველოს კპ (ბ) ცაკის გადაწყვეტილებით ილია კარპოვი გაგზავნილი იყო სოხუმში სოხუმჰესის მშენებლობის უფროსის თანამდებობაზე.

ილია კარპოვი ლენინური კომკავშირის რიგებში 1925 წელს შევიდა. ორჯონიკიძის მექანიკურ ქარხანაში მუშაობის დროს, 1929 წელს მიიღეს პარტიის კანდიდატად, ხოლო 1930 წელს კი საქართველოს კპ (ბ) წევრად.

1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად სოხუმის რაიონის ანდრეევკის №50 საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად.

## ლიტერატურა
*გაზ. „საბჭოთა აფხაზეთი“, №116 (214), 23 მაისი, 1938

კატეგორია:დაბადებული 1909
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
ვასილ კალანდია

**ვასილი პახვალას ძე კალანდია** (დ. 1908, სოფელი წალენჯიხა) — საბჭოთა პარტიული და სახელმწიფო მოღვაწე.

## ბიოგრაფია
ვასილ კალანდია დაიბადა 1908 წელს სოფელ წალენჯიხაში, ღარიბი გლეხის ოჯახში. 1919 წელს ოჯახი იძულებული გახდა მთელი ოჯახით ოჩამჩირეში გადასულიყო. ვასილ კალანდიამ სწავლა ოჩამჩირის ათწლედში დაიწყო, რომელიც 1928 წელს დაასრულა.

1921-1923 წლებში მუშაობდა შიკრიკად საქართველოს კპ (ბ) ოჩამჩირის სამაზრო კომიტეტში, შემდეგ მუშათა კლუბის გამგედ. 1925-1926 წლებში განაგებდა ბეჭდვითი საქმის ექსპედიციას. 1927 წელს ირჩევენ სასოფლო-სამეურნეო კავშირის რაიკომის თავმჯდომარედ. 1930 წელს მუშაობდა წითელი ჯვრის აფხაზეთის საზოგადოების პრეზიდიუმის წევრად და შემდეთ თავმჯდომარის მოადგილედ.

1930 წელს ვასილ კალანდია შევიდა თბილისის საბჭოთა მშენებლობის ინსტიტუტში. ამავე დროს იყო „საქართველოს ჩაის“ ადმინისტრაციულ-სამეურნეო სეტქორის ხელმძღვანელი.

1932 წელს ვასილ კალანდია საქართველოს კპ (ბ) ცკ-ის მიერ გაგზავნილ იქნა „საქართველოს ჩაის“ ზუგდიდის მანქანა-ტრაქტორების ბაზის დირექტორად. 1934-1937 წლებში აფხაზეთის ასსრ-ის სოფსაბჭოს რწმუნებულად ოჩამჩირის რაიონში. 1937 წლის აგვისტოს საქართველოს კპ (ბ) აფხაზეთის საოლქო კომიტეტმა ვასილ კალანდია დაამტკიცა გაზეთ „საბჭოთა აფხაზეთის“ სასოფლო-სამეურნეო განყოფილების გამგედ. 1938 წლის იანვრიდან აფხაზეთის სსრ-ის ცაკის დადგენილებით ის დანიშნულ იქნა აფხაზეთის ასსრ-ის კურორტთა მთავარ სამმართველოს უფროსად.

1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად გაგრის რაიონის ერმოლოვკის №17 საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად.

ვასილ კალანდია იყო საქართველოს ალკკ წევრი 1923 წლიდან. რამდენჯერმე იყო არჩეული საქართველოს ალკკ რაიკომის პლენუმსა და ბიუროში, რაიონულ და საოლქო კონფერენციებზე, ოჩამჩირის ქალაქის საბჭოს და რაიაღმასკომის პლენუმსა და პრეზიდიუმში. მას ირჩევდნენ ასევე საბჭოების სრულიად აფხაზეთის და რაიონული ყრილობების დელეგატად.

## ლიტერატურა
*გაზ. „საბჭოთა აფხაზეთი“, №117 (215), 24 მაისი, 1938

კატეგორია:დაბადებული 1908
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
კატეგორია:აფხაზეთის ასსრ-ის სახელმწიფო საგეგმო კომისიის თავმჯდომარეები
ვლადიმერ ჭავჭანიძის სახელობის კიბერნეტიკის ინსტიტუტი

**საქართველოს ტექნიკური უნივერსიტეტის ვლადიმერ ჭავჭანიძის სახელობის კიბერნეტიკის ინსტიტუტი** — საქართველოს ტექნიკური უნივერსიტეტის დაქვემდებარებაში არსებული სამეცნიერო და კვლევითი ინსტიტუტი, რომელიც თავდაპირველად შეიქმნა 1960 წლის 3 ოქტომბერს საქართველოს საბჭოთა სოციალისტური რესპუბლიკის მინისტრთა საბჭოს #690 განკარგულების თანახმად.  

ინსტიტუტში კვლევები სხვადასხვა განყოფილებებში მიმდინარეობს, როგორებიცაა: მათემატიკური კიბერნეტიკის, სახეთა ამოცნობის გამოყენებითი სისტემების, ბიოკიბერნეტიკული სისტემების, სტოქასტური ანალიზისა და მათემატიკური მოდელირების, გამოთვლითი ტექნიკის ელემენტებისა და ნანომასალების, კოჰერენტული ოპტიკისა და ელექტრონიკისა და ოპტიკურად მართვადი ანიზოტროპული სისტემების განყოფილებები. დაწესებულებაში ასევე არსებობს ოპტიკურ-ქიმიური კვლევებისა და ინფორმაციის ჰოლოგრაფიული ჩაწერისა და დამუშავების ლაბორატორიები.

კოჰერენტული ოპტიკისა და ელექტრონიკის განყოფილებაში კვლევები ასევე მიმდინარეობს მოლეკულების სინათლით მართვადი აგრეგაციების შესახებ ორგანულ ნაერთებში. დაწესებულებაში მუშაობენ იმაზე, რომ საინფორმაციო ტექნოლოგიებში, ფოტოგრაფიაში, სინათლის გამომსხივებლებსა და სხვა მსგავსი ტიპის მოწყობილობებში გამოიყენებოდეს მოლეკულების აგრეგაციები.

### ოპტიკურად მართვადი ანიზოტროპული სისტემების განყოფილება
ამ განყოფილების ერთ-ერთ კვლევას: „თერმულად და ოპტიკურად სტიმულირებული ლუმინესცენცია დასხივებულ ნახევარგამტარულ ნანოსტრუქტურებში“ წარმოადგენს. ეს კვლევის პროგრამა მოიცავს: ნახევრადგამტარული ნანოსტრუქტურების დამზადებას, მათი საშუალებით თხელი ფირებისა და სტრუქტურების შექმნას, დასხივებას რენტგენული, გამა და ულტრაიისფერი გამოსხივებებით და მიღებული ნიმუშების კვლევას.

განყოფილებაში მუშაობენ ბოჭკოვანი მიღებასა და კვლევებზე, ასევე ქოლესტერული თხევად კრისტალურ სტრუქტურებსა და პოლიმერში ინკორპორირებული მეტალური ნანონაწილაკებისა და ორგანული საღებავების კომპოზიციებზე.

### გამოთვლითი ტექნიკის ელემენტებისა და ნანომასალების განყოფილება
გამოთვლითი ტექნიკის ელემენტებისა და ნანომასალების განყოფილება ორი სახის კვლევებს აწარმოებს.

პირველი ესაა მასალების ზომების ნანომეტრებამდე შემცირება, რაც, თავის მხრივ, სრულიად ახალი, უნიკალური თვისებების გაჩენას იწვევს და დამატებით ახალ პრინციპებზე მომუშავე ხელსაწყოების შექმნის საშუალებას იძლევა. მსგავსი სახის ნანოხელსაწყოები უკვე გამოიყენება ბიომედიცინაში, მეცნიერებასა და ტექნიკაში.

ასევე მიმდინარეობს კვლევა ზედენადი ჰელიუმით შევსებულ ფოროვან გარემოში აკუსტიკური ტალღების გავრცელების შესახებ.

## რესურსები ინტერნეტში
*კიბერნეტიკის ინსტიტუტის ახალგაზრდა მეცნიერის - ირაკლი ჩაგანავას მონათხრობი, მეცნიერება კაპიტანია, საქართველოს განათლებისა და მეცნიერების სამინისტრო
*ოფიციალური ვებ-გვერდი
*ვლადიმერ ჭავჭანიძის სახელობის კიბერნეტიკის ინსტიტუტი, მეცნიერება კაპიტანია, საქართველოს განათლებისა და მეცნიერების სამინისტრო
*საჯარო სამართლის იურიდიული პირის – კიბერნეტიკის ინსტიტუტის დროებითი წესდების დამტკიცების შესახებ საქართველოს საკანონმდებლო მაცნე
*საჯარო სამართლის იურიდიული პირის – კიბერნეტიკის ინსტიტუტის წესდების დამტკიცების შესახებ საქართველოს საკანონმდებლო მაცნე

## სქოლიო
კატეგორია:1960 წელს დაარსებული ორგანიზაციები
კატეგორია:კიბერნეტიკა
კატეგორია:საქართველოს სამეცნიერო-კვლევითი ინსტიტუტები
ნაჯლა ბუდენ რამადანი

**ნაჯლა ბუდენ რამადანი** (; დ. 29 ივნისი, 1958) — ტუნისელი გეოლოგი და უნივერსიტეტის პროფესორი. ტუნისის პრეზიდენტმა 2021 წლის 29 სექტემბერს შესთავაზა მთავრობის ფორმირება და 11 ოქტომბერს გახდა პირველი ქალი პრემიერ-მინისტრი არაბულ სამყაროში. 2011 წელს მუშაობდა განათლების სამინისტროში.

## ბიოგრაფია
ნაჯლა ბუდენ რამადანი დაიბადა 1958 წლის 29 ივნისს კაირუანში, ტუნისი. იგი არის პროფესიით ინჟინერი და უმაღლესი განათლების პროფესორი ტუნისის ელ-მანარის უნივერსიტეტის ეროვნული საინჟინრო სკოლაში. 2021 წლის 29 სექტემბერს პრეზიდენტმა კაის საიდმა სთხოვა მთავრობის ფორმირება.

2021 წლის 11 ოქტომბერს მან ფიცი დადო მთავრობის წევრებთან ერთად კართაგენის საპრეზიდენტო სასახლეში.

2023 წლის 1 აგვისტოს ბუდენი გაათავისუფლეს თანამდებობიდან და მის ნაცვლად დაინიშნა აჰმედ ჰაჩანი.

## სქოლიო
კატეგორია:ტუნისელი პოლიტიკოსები
კატეგორია:ტუნისის პრემიერ-მინისტრები
კატეგორია:ქალი გეოლოგები
კატეგორია:ცოცხალი ადამიანები
შილონგის პლატო

**შილონგის პლატო**, **ასამის მთები** () — მთიანეთი ჩრდილო-აღმოსავლეთ ინდოეთში. მისი დასავლეთი, ჩრდილოეთი და სამხრეთი ესკარპები ცნობილია შესაბამისად, გაროს, კჰასისა და ჯაინტიის ბორცვების სახელწოდებით. 

აღმოსავლეთიდან დასავლეთისაკენ, მდინარე ბრაჰმაპუტრის ხეობასა და აღმოსავლეთ ბენგალის დაბლობებს შორის გადაჭიმულა 350 კმ-ზე. მაქსიმალური სიმაღლე 1961 მ (შილონგის პიკი). ძველი კრისტალური ფუნდამენტის შვერილია, რომელიც დაყოფილია განივი ნასხლეტებით კულისისებურად განლაგებულ ბლოკებად. 

გეოლოგიურად ინდოეთის ფარის ნაწილია. აგებულია კამბრიუმამდელი გნაისებით, გრანიტებითა და ბაზალტებით, ხოლო სამხრეთით — ქვიშაქვებითა და კონგლომერატებით. შილონგის პლატოს დასავლეთი ნაწილი დანაწევრებულია დაბალი გუმბათისებური ბორცვების, დამრეცი მწვერვალების მქონე მთებისა და ღრმად ჩაჭრილი მდინარეთა ხეობების ჯგუფით. აღმოსავლეთი ნაწილი — ზეგანია ციცაბო ფლატოვანი სამხრული კალთებით. 

შილონგის პლატოს სამხრეთი მონაკვეთი დედამიწის ერთ-ერთი ყველაზე ნოტიო ადგილია; ქალაქ ჩერაპუნჯში, რომელიც ზღვის დონიდან 1430 მ სიმაღლეზე მდებარეობს წელიწადში 11,777 მმ ნალექი მოდის. პლატოზე ჭარბობს ბუჩქნარი რაყები და ნოტიო ტროპიკული ტყეები; იქ, სადაც ტყეები გაკაფულია, კალთები ძლიერაა ეროზირებული. გვხვდება ჩაისა და ციტრუსების პლანტაციები. არის ქვანახშირის, რკინის მადნისა და კირქვის საბადო.

## სქოლიო
კატეგორია:ინდოეთის პლატოები
კორალ-დე-ალმაგერი

**კორალ-დე-ალმაგერი** () — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის მანჩა-ალტა-დე-ტოლედოს კომარკის შემადგენლობაში.  ფართობი — 326 კმ². მოსახლეობა — 5246 კაცი (2020 წ.).

## იხილეთ აგრეთვე
* ტოლედოს მუნიციპალიტეტები

## რესურსები ინტერნეტში
* კორალ-დე-ალმაგერის მუნიციპალიტეტის ოფიციალური საიტი 

## სქოლიო
კატეგორია:ტოლედოს მუნიციპალიტეტები
ყაანური

**ყაანური** — XIII საუკუნის 60-70-იან წლებში თბილისში მოჭრილი მონღოლური ანონიმური ვერცხლის მონეტა, რომლის ერთ მხარეს ყაენის ტიტულია, მეორეზე კი ისლამის სარწმუნოებრივი სიმბოლო, მოჭრის ადგილი და თარიღი. ამ სახის ფული დიდი რაოდენობით მოჭრეს 1261-1280 წლებში. გავრცელდა აღმოსავლეთ საქართველოში, სომხეთში და სავარაუდოდ, ამიერკავკასიის გარეთაც.

## ლიტერატურა
კატეგორია:საქართველოს მონეტები
შამილ ავიძბა

**შამილ ხურშუტის ძე ავიძბა** (დ. 1914, სოფელი მოქვი, სოხუმის ოკრუგი, რუსეთის იმპერია — გ. 22 აპრილი, 1987) — საბჭოთა სახელმწიფო მოღვაწე. აფხაზეთის ასსრ-ის I და V მოწვევების უმაღლესი საბჭოს დეპუტატი.

## ბიოგრაფია
შამილ ავიძბა დაიბადა 1914 წელს სოფელ მოქვში, ღარიბი გლეხის ოჯახში. მშობლები ადრევე გარდაეცვალა. 10 წლისამ სწავლა დაიწყო ოჩამჩირის ცხრაწლედში, საიდანაც გადავიდა სოხუმის ბავშვთა სახლში.

1929 წელს შამილ ავიძბა მუშაობას იწყებს ღვინის საწყობში, შემდეგ — სოხუმის თამბაქოს ფაბრიკაში. 1931 წელს ლენიგრადში გაემგზავრა, სადაც სწავლობდა ლენინგრატის სახელმწიფო უნივერსიტეტთან არსებულ მოსამზადებელ კურსებზე. 1932 წელს მუშაობა დაიწყო ზეინკლად მუშაობა ლენინგრადის თამბაქოს ფაბრიკაში, პარალელურად კი სწავლობდა საღამოს ტექნიკუმში. 1934 წელს სოხუმში დაბრუნდა, სადაც მუშაობა დაიწყო სტალინის სახელობის სოხუმის თამბაქოს ფაბრიკაში საამქროს უფროსად და ტექნიკოსად.

1934-1935 წლებში შამილ ავიძა სწავლობდა აღმოსავლეთის მშრომელთა სტალინის სახელობის მოსკოვის კომუნისტურ უნივერსიტეტში. 1936 წელს გაწვეული იყო წითელ არმიაში.

1937 წელს წითელი არმიიდან მისი დემობილიზაციის შემდეგ მუშაობდა პარტიის ოჩამჩირის რაიკომის ინსტრუქტორად, შემდეგ კი აფხაზეთის ასსრ-ის ცაკის მდივნის მოვალეობის შემსრულებლად.

1938 წლის 14 ივლისიდან 2 აგვისტომდე იყო აფხაზეთის ასსრ-ის კომუნალური მეურნეობის სახალხო კომისარი.

საქართველოს კპ (ბ) წევრი 1932 წლიდან.

მეორე მსოფლიო ომმა შ. ავიძბას ლენინგრადში მოუსწრო, სადაც ის სწავლობდა კომუნალური მეურნეობის აკადემიაში. სამხედრო-პოლიტიკური სასწავლებლის დამთავრების შემდეგ, ბლოკადის 900 დღიის განმავლობაში იბრძოდა ნაღმსატყორცნ გვარდიულ ნაწილში. 1944-1946 წლებში შ. ავიძბა შედიოდა რა მე-2 შორეული აღმოსავლეთის ფრონტის შემადგენლობაში, მონაწილეობდა ჩინეთში იაპონელების წინააღმდეგ ბრძოლაში, შემდეგ 1947 წლამდე მსახურობდა იმიერბაიკალის-ამურის სამხედრო ოლქში.

დემობილიზაციის შემდეგ 1955 წლამდე ის ლენინგრადში ცხოვრობდა, სადაც სხვადასხვა დროს მუშაობდა პოლიტგანყოფილების ინსტრუქტორად, ბალტიის სახელმწიფო საზღვაო სანაოსნოს პოლიტიკური ნაწილის უფროსის მოადგილედ, ურიცკის სახელობის თამბაქოს ფაბრიკის განყოფილების უფროსად.

1956 წელს დაბრუნდა აფხაზეთში, სადაც სოხუმში მუშაობა დაიწყო აფხაზეთის ასსრ-ის შინაგან საქმეთა სამინისტროს სამმართველოში პოლიტგანყოფილების უფროსად, შემდეგ გაგრაში მებოსტნეობის საბჭოთა მეურნეობის დირექტორად, სახალხო დეპუტატთა საქალაქო საბჭოს აღმასკომის თაჯდომარედ.

იყო არჩეული აფხაზეთის ასსრ-ის I და V მოწვევების უმაღლესი საბჭოს დეპუტატად.

1974 წლიდან იმყოფებოდა პენსიაზე. ამავდროულად იყო საქართველოს კომპარტიის გაგრის საქალაქო კომიტეტის წევრი, პარტიის ვეტერანთა საქალაქო საბჭოს თავმჯდომარე, სახალხო დეპუტატთა საქალაქო საბჭოს დეპუტატი.

გარდაიცვალა 1987 წლის 22 აპრილს.

## ჯილდოები და მედლები
დაჯილდოვებული იყო სამამულო ომის I და II ხარისხის ორდენებით და შვიდი მედლით. მინიჭებული ჰქონდა ნიშანი „50 წელი სკკპ რიგებში“.

## ლიტერატურა
*გაზ. „საბჭოთა აფხაზეთი“, №119 (217), 26 მაისი, 1938
*გაზ. „საბჭოთა აფხაზეთი“, №81 (12447), 24 აპრილი, 1987

## რესურსები ინტერნეტში
*Шамиль Хуршутович Авидзба 

კატეგორია:დაბადებული 1914
კატეგორია:აფხაზეთის ასსრ-ის კომუნალური მეურნეობის სახალხო კომისრები
კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
კატეგორია:აფხაზეთის ასსრ-ის V მოწვევის უმაღლესი საბჭოს დეპუტატები
ანა დე არმასი

**ანა სელია დე არმას კასო** (; დ. 30 აპრილი, 1988) — კუბელი-ესპანელი მსახიობი. კარიერა დაიწყო მშობლიურ კუბაში. 2006 წელს შეასრულა მთავარი როლი რომანტიკულ დრამაში „Una rosa de Francia“ (2006). 18 წლის ასაკში საცხოვრებლად გადავიდა მადრიდში სადაც  6 სეზონის განმავლობაში, 2007-2010 წლებში, მონაწილეობდა პოპულარულ თინეიჯერულ დრამაში '„El Internado“.

მას შემდეგ რაც დე არმასი საცხოვრებლად ლოს-ანჯელესში გადავიდა, დაიწყო ინგლისურენოვანი როლების თამაში. 2016 წელს მონაწილეობა მიიღო ეროტიკულ თრილერში „Knock Knock“ (2015) და კრიმინალურ კომედიაში „War Dogs“ (2016). აგრეთვე ითამაშა ფილმში „Hands of Stone“ (2016). პოპულარობა მოუტანა ჰოლოგრაფიულ სამეცნიერო ფანტასტიკა „Blade Runner 2049“-ში (2017) თამაშმა. მან ითამაშა ექთანი მართა კარბერას როლი ფილმში „Knives Out“ (2019). დე არმასი ნომინირებული იყო ჯილდოზე ოქროს გლობუსი საუკეთესო მსახიობი ქალისთვის მიუზიკლსა ან კომედიაში.

## რესურსები ინტერნეტში
* 

## სქოლიო
კატეგორია:დაბადებული 30 აპრილი
კატეგორია:დაბადებული 1988
კატეგორია:ესპანელი მსახიობები
კატეგორია:კუბელი მსახიობები
კატეგორია:XXI საუკუნის ესპანელი ქალი მსახიობები
კატეგორია:ცოცხალი ადამიანები
ნევა (ჟურნალი)

**„ნევა“** () — საბჭოთა და რუსული ყოველთვიური ლიტერატურულ-მხატვრული და საზოგადოებრივ-პოლიტიკური ილუსტრირებული ჟურნალი, საბჭოთა პერიოდში — რსფსრ მწერალთა კავშირისა და მისი ლენინგრადის განყოფილების ორგანო; გამოიცემა 1955 წლიდან სანქტ-პეტერბურგში (1991 წლამდე ეწოდებოდა ლენინგრადი). იბეჭდება მხატვრული პროზა, ლექსები, საზღვარგარეთული ლიტერატურის თარგმანები, ლიტერატურული კრიტიკა, პუბლიცისტიკა, საარქივო დოკუმენტები; რეგულარულად ჩნდება მასალები სანქტ-პეტერბურგის ისტორიისა და კულტურის შესახებ. „ნევის“ ფურცლებზე გამოქვეყნდა მ. შოლოხოვის, ვ. კოჩეტოვის, ვ. პანოვას, ი. გერმანის, ლ. პანტელეევისა და სხვათა ნაწარმოებები.

## ლიტერატურა 
*

კატეგორია:რუსეთის ჟურნალები
კატეგორია:საბჭოთა ჟურნალები
კატეგორია:რუსულენოვანი ჟურნალები